BG Официален вестник на Европейския съюз C 102/13

Информация, която държавите-членки съобщават относно държавна помощ, предоставена в съответствие с Регламент (EО) № 1857/2006 на Комисията за приложението на членове 87 и 88 от Договора към държавните помощи за малки и средни предприятия, които произвеждат селскостопански продукти и с изменения Регламент (EО) № 70/2001

(2008/C 102/06)

Помощ №: XA 299/07

Държава-членка: Ирландия

Регион: Цялата държава-членка

Наименование на схемата за помощ или име на дружеството получател на индивидуалната помощ: Third level non-degree courses in Equine Science at the International Equine Institute (IEI), University of Limerick (UL)

Правно основание: National Development Plan 2007-2013

Планирани годишни разходи за схемата или общ размер на индивидуалната помощ, предоставена на дружеството: 2,411 милиона EUR за приемливи разходи, направени в периода 2007-2013 г.

Максимален интензитет на помощта: 100 % от приемливите разходи

Дата на въвеждане:

Срок на схемата или на предоставената индивидуална помощ:

Цел на помощта: Схемата има за цел да разработи и проведе курсове на трето ниво, бeз получаване на научна степен, по хипология за нуждите на коневъдството. Тя ще включва обучение в учебно заведение и дистанционно обучение до ниво „удостоверение“/„диплома“, както и други информационни курсове, семинари и образователни услуги.

Настоящата помощ се предоставя в съответствие с член 15 от Регламент (ЕО) № 1857/2006 — Предоставяне на техническа помощ в селскостопанския сектор

Обхванат сектор (обхванати сектори): Еднокопитни

Име и адрес на органа, предоставящ помощта:

Department of Agriculture, Fisheries and Food, Agriculture House Kildare Street Dublin 2 Ireland

Интернет адрес: http://www.agriculture.gov.ie/index.jsp?file=schemes/equine_ndp/IEI/terms.xml

Помощ №: XA 300/07

Държава-членка: Ирландия

Регион: Цялата държава-членка

Наименование на схемата за помощ или име на дружеството получател на индивидуалната помощ: Depopulation Grant Scheme (Bovine TB and Brucellosis)

Правно основание: Diseases of Animals Act 1966

Планирани годишни разходи за схемата или общ размер на индивидуалната помощ, предоставена на дружеството: Общият размер на помощта, изплащана по тази схема, зависи от степента на разпространение на болестта, което от своя страна определя броя на разкритите положително реагиращи животни и на стопанствата с наложени ограничения поради туберкулоза и бруцелоза по говедата. Предвид на това не е възможно да се определи размерът на разходите за периода 2007-2013 г. Следователно, посочените по-долу числови данни за планираните разходи се основават на сегашното равнище на разпространение на болестта и очакваните разходи през 2007 г.:

Максимален интензитет на помощта: 100 %

Дата на въвеждане:

Срок на схемата или на предоставената индивидуална помощ: Схемата за помощ при депопулация се реализира текущо, защото е пряко свързана със степента на разпространение на болестите туберкулоза и бруцелоза в Ирландия. Тази схема ще продължи да се прилага до изкореняването на тези две болести

Цел на помощта: Да се обезщетят земеделските производители за загуби, причинени от откриването и унищожаването на животни, счетени за болни от туберкулоза или бруцелоза. Помощите осигуряват собственика на стадото с доход по време на ограничителния период.

Да се противодейства на укриването на болестта.

Тази помощ се предоставя в съответствие с член 10, параграф 2 на Регламент (ЕО) № 1857/2006 — Помощ по отношение на болести по животни и растения и на нашествия от вредители

Засегнат/и икономически сектор/и: Едър рогат добитък

Име и адрес на органа, предоставящ помощта:

Department of Agriculture, Fisheries and Food Maynooth Business Park Maynooth, Co. Kildare Ireland

Интернет адрес: http://www.agriculture.gov.ie/animal_health/ERAD/ERAD_comp_scheme07.doc

Помощ №: XA 307/07

Държава-членка: Словашка република

Наименование на схемата за помощ: Schéma štátnej pomoci na úhradu straty spôsobenej nepriaznivými poveternostnými udalosťami na poľnohospodárskych plodinách

Правно основание:

— § 13 nariadenia vlády Slovenskej republiky č. 369/2007 Z. z. z 8. augusta 2007 o niektorých podporných opatreniach v pôdohospodárstve,

— zákon č. 231/1999 Z. z. o štátnej pomoci v znení neskorších predpisov,

— член 11, параграф 1 и член 2, параграф 8 от Регламент (EО) № 1857/2006 на Комисията от 15 декември 2006 г. за прилагане на членове 87 и 88 от Договора към държавната помощ за малки и средни предприятия, осъществяващи дейност в производството на селскостопански продукти и за изменение на Регламент (ЕО) № 70/2001

Планирани годишни разходи по схемата: Размерът на средствата, отпуснати по тази схема, е публикуван от Министерството на неговата електронна страница: www.mpsr.sk

Размерът на средствата, отпуснати по схемата за 2007 г., е: 100 милиона SKK

Размерът на средствата, отпускани по тази схема за една година, считано от 2008 г., е: 200 милиона SKK

Общият отпуснат бюджет за възстановяване на годишните застрахователни премии за периода 2008-2013 г. е: 1 200 милиона SKK

Максимален интензитет на помощта: Брутен размер на помощта, която може да бъде предоставена на един земеделски производител:

Дата на въвеждане: Октомври 2007 г.

Срок на схемата или на предоставената индивидуална помощ: До 31 декември 2013 г.

Цел на помощта: Целта на схемата е да подкрепи малките и средни предприятия в сектора на растениевъдството и да намали риска за земеделската продукция, дължащ се на неблагоприятни климатични условия. Под неблагоприятни климатични условия, които могат да бъдат приравнени към природни бедствия, се разбират:

Икономически сектор (икономически сектори): Първично производство на селскостопански продукти, изброени в приложение I към Договора за създаване на Европейската общност

Име и адрес на органа, предоставящ помощта: Предоставящ помощта:

Ministerstvo pôdohospodárstva SR

Dobrovičova ul. č. 12

SK-Bratislava 812 66

Tel. (421) 59 26 61 11

Интернет адрес:

http://www.land.gov.sk/index.php?navID=153&id=412

Автор на схемата:

Pôdohospodárska platobná agentúra

Dobrovičova ul. č. 12

SK-Bratislava 815 26

Tel. (421) 59 26 61 11

Интернет адрес:

http://www.land.gov.sk/apa/index.php?p=DP_metpok

Допълнителна информация: Помощ може да се предоставя само на малки и средни предприятия съгласно условията на приложение I към Регламент (EО) № 70/2001 на Комисията от 12 януари 2001 г. за прилагане на членове 87 и 88 от Договора за създаване на Европейската общност по отношение на държавните помощи за малките и средните предприятия. Помощта ще бъде предоставена като еднократна сума в посочения брутен размер.

Одобрил: Ing. Ľubomír Miček, PhD, Генерален директор, Отдел за развитие на селските райони, Ministerstvo pôdohospodárstva SR (Министерство на земеделието на Словашката република)

Помощ №: XA 308/07

Държава-членка: Испания

Регион: Navarra

Наименование на схемата за помощ или име на предприятието, което получава индивидуална помощ: Ayudas al fomento de procesos de integración cooperativa, en el marco de la reestructuración del sector de cooperativas agrarias

Правно основание: Orden foral de la consejera de desarrollo rural y medio ambiente, por la que se establecen las normas que regirán la concesión de ayudas al fomento de procesos de integración cooperativa, en el marco de la reestructuración del sector de cooperativas agrarias

Планирани годишни разходи по схемата или общ размер на индивидуална помощ, предоставена на предприятието: 1,187 милиона EUR

Максимален интензитет на помощта: 250 000 EUR за първоначални разходи по учредяването на групи на производителите

До 50 % от разходите за осигуряване на техническа помощ в сектора на селското стопанство

Дата на привеждане в действие:

Продължителност на схемата или индивидуалната помощ: От 15 ноември 2007 г. до 31 декември 2013 г.

Цел на помощта: Първоначална помощ за учредяването на групи на производителите. Член 9, параграф 3 от Регламент (ЕО) № 1857/2006. Разходи, отговарящи на условията за финансиране: придобиване на офис-оборудване, в това число компютърен хардуер и софтуер, разходи за административен персонал, разходи за издръжка и съдебни и административни такси; наемане на офиси на пазарни цени. Ако се закупуват помещения, допустимите разходи са ограничени до размера на пазарните цени на наемите.

Разходи за осигуряването на техническа помощ в сектора на селското стопанство. Член 15, параграф 2 от Регламент (ЕО) № 1857/2006. Разходи, отговарящи на условията за финансиране: консултантски услуги, предлагани от трети страни, които не се ползват непрекъснато или периодично от предприятието, нито пък са във връзка с обичайните му оперативни разходи: нотариални разходи, разходи по регистрацията, лицензи, одити и проучвания относно финансирането на проекта за сливане на кооперативи

Засегнат(и) сектор(и): Селскостопански кооперативи

Наименование и адрес на органа, предоставящ помощта:

Gobierno de Navarra. Departamento de Desarrollo Rural y Medio Ambiente C/ Tudela, 20 E-31003 Pamplona

Интернет адрес: http://www.cfnavarra.es/agricultura/COYUNTURA/AyudasEstado/pdfs/STNO0746 %20OF.pdf

Друга информация:

Dirección General de Desarrollo Rural y Medio Ambiente C/ Tudela, 20 E-31003 Pamplona Tel. (34) 848 42 29 33 E-mail: izabalzv@cfnavarra.es Gobierno de Navarra

Помощ №: XA 309/07

Държава-членка: Испания

Наименование на схемата за помощ или име на предприятието, което получава индивидуална помощ: Subvenciones destinadas a las asociaciones y organizaciones de criadores de razas ganaderas puras, para la conservación, selección, mejora y fomento de las razas puras de ganado de producción

Правно основание: Proyecto de Orden APA/…/2007, por la que se establecen las bases reguladoras de las subvenciones destinadas a las organizaciones y asociaciones de criadores para la conservación, mejora y fomento de las razas puras de ganado de producción (Проект за наредба APA/…/2007, установяваща основните правила за отпускане на помощи на сдружения и организации на животновъди за запазването, селекцията, подобряването и налагането на чистопородни стопански видове) (следва да бъде публикуван в Boletín Oficial del Estado (испанският Държавен вестник)). Това изменение се прави с цел приспособяване на досега действащите разпоредби (APA/956/2005 от 30 март 2005 г.), установяващи основните правила за отпускане на помощи на сдружения и организации на животновъди за запазването, селекцията, подобряването и налагането на чистопородни стопански видове, към промените наложени от замяната на Регламент (ЕО) № 1/2004 на Комисията от 23 декември 2003 г. относно прилагането на членове 87 и 88 от Договора за ЕО към държавните помощи за малки и средни предприятия, които произвеждат, преработват и търгуват със селскостопански продукти с Регламент (ЕО) № 1857/2006 на Комисията от 15 декември 2006 г. за прилагане на членове 87 и 88 от Договора към държавната помощ за малки и средни предприятия, осъществяващи дейност в производството на селскостопански продукти и за изменение на Регламент (ЕО) № 70/2001.

Въведени са също и ред минимални промени, отразяващи необходимостта наредбата, установяваща основните правила, да бъде съобразена с новите изисквания на Закона за помощите, одобрен с Кралски декрет № 887/2006 от 21 юли 2006 г.

Планирани годишни разходи по схемата или общ размер на индивидуална помощ, предоставена на предприятието: Максималният размер на предвидената за предоставяне помощ от обществени фондове възлиза общо на 14 милиона EUR годишно

Максимален интензитет на помощта: Независимо дали са получени самостоятелно или съвместно с една или повече други помощи от която и да е друга администрация, публичен орган, физическо или юридическо лице, тези помощи не трябва да надвишават 1 милион EUR на порода и трябва да са съобразени със следните ограничения:

1. Максималната допустима субсидия за годишната брутна заплата на изпълнителния секретар е 38 000 EUR; за специалисти с диплома Licenciado universitario, инженери, лекари или специалисти с еквивалентно образование — 25 000 EUR; за специалисти с диплома Graduado universitario, техници или специалисти еквивалентно с образование — 21 000 EUR и за администратори — 18 000 EUR;

2. Максималният наем, допустим за наемане на помещения за офис на регистъра на стадата, е 22 000 EUR;

Независимо от горепосоченото, максималният размер на индивидуалните разходи за настаняване и храна трябва да е съобразен с посочения в група 2 размер, както е определено с Кралски декрет № 462/2002 от 24 май 2002 г. за възстановяването на разходи при изпълнение на задължения, а максималните пътни разходи трябва да са съобразени с определенията от член 17 на този Кралски декрет.

Делът на помощта за компютърно оборудване възлиза максимално на 20 % от общия размер на помощта.

Финансови разходи, разходи за правни или финансови консултации, съдебни такси, разходи по регистрация и за консултации относно провеждането на субсидирани проекти, специфични административни разходи и разходи за банкови гаранции подлежат на субсидиране при условие, че са директно свързани с дейностите, за които се отпуска помощта и са от съществено значение за тези инвестиции или тяхната удовлетворителна подготовка

Дата на привеждане в действие: От 1 ноември 2007 г.

Продължителност на схемата или индивидуалната помощ: До 31 декември 2013 г., с изключение на подлежащите на субсидиране дейности, посочени в член 4, параграф 5 (Помощ за насърчаване на генетичните подобрения чрез инвестиции в лабораторни центрове, животновъдни центрове и други съоръжения), които могат да бъдат финансирани само до 31 декември 2011 г. Помощите ще се обявяват всяка година

Цел на помощта: Помощи за МСП (национални организации и сдружения на животновъди, отглеждащи чистопородни стопански видове), за насърчаване на мерки за селекция, запазване и налагане на чистопородни видове. Тези мерки се прилагат на основание на следните разпоредби на Регламент (ЕО) № 1857/2006:

Засегнат(и) сектор(и): Животновъдство — всички видове стопански животни

Наименование и адрес на органа, предоставящ помощта:

Ministerio de Agricultura, Pesca y Alimentación Secretaría General de Agricultura y Alimentación (Dirección General de Ganadería) C/ Alfonso XII, 62 E-28014 Madrid

Интернет адрес: http://rasve.mapa.es/Publica/InformacionGeneral/Legislacion/legislacion.asp.

Друга информация: Помощите са съвместими с всички други помощи, отпускани от други органи на държавната администрация, национални или международни публични институции или свързани с тях или подчинени на тях организации, и други частни, физически или юридически лица, с изключение на посочените в Кралски декрет № 997/1999 от 11 юни 1999 г. относно насърчаването на намиращи се под специална защита застрашени от изчезване национални породи. Независимо от това, помощите, получени самостоятелно или съвместно с една или повече други помощи от която и да е друга администрация, публичен орган, физическо или юридическо лице, не трябва да надвишават определените по-горе граници или границите определени с Регламент (ЕО) № 1857/2006 на Комисията от 15 декември 2006 г. за прилагане на членове 87 и 88 от Договора към държавната помощ за малки и средни предприятия, осъществяващи дейност в производството на селскостопански продукти и за изменение на Регламент (ЕО) № 70/2001.

Във всеки случай, ако действително направените разходи са по-ниски от предвидените в бюджета, или ако са получени други помощи, които заедно с първоначалната надхвърлят определените граници, решението ще бъде изменено и помощта намалена пропорционално на определената в съответното решение и, ако има налични средства, сумите могат да бъдат адаптирани в съответствие с получените заявления, като ще се изисква обосновка на предложените дейности.